મોરબીના ટાઉનહોલ ખાતે ગઈકાલે રાજકોટ ઇન્કમટેક્સ વિભાગના પ્રિન્સિપલ કમિશનર બી. વી. ગોપીનાથની ઉપસ્થિતિમાં સૌ પ્રથમ વખત જ મોરબી ઇન્કમટેક્સ વિભાગ અને મોરબી અપડેટ દ્વારા સીધો જ લોકોના લાઈવ સંપર્કમાં આવવા કરદાતા જાગૃતિ અને એડવાન્સ ટેક્સ ભરવા જાગૃતિ લાવવા સેમિનાર યોજવામાં આવ્યો હતો જેમાં મોરબી ઇન્કમટેક્સ વિભાગના જોઈન્ટ કમિશનર અરવિંદ સોનટકે એ જણાવ્યું હતું કે, સીરામીક હબ મોરબી સમગ્ર રાજ્યમાં ઇન્કમટેક્સ ચુકવવામાં અવ્વ્લ નંબરની ભૂમિકા ભજવી રહ્યું છે તેમાં પણ ખાસ કરીને અહીંના ક્લોક એન્ડ ગિફ્ટ ઇન્ડસ્ટ્રીઝ, લેમિનેટ ઇન્ડસ્ટ્રીઝ, કોલ બિઝનેસ પણ ખુબ જ ફૂલ્યો ફાલ્યો હોય અન્ય જિલ્લાની તુલનાએ નવો અને નાનો જિલ્લો હોવા છતાં મોરબી શહેર જિલ્લો સમગ્ર ભારતભરમાં ટેક્સ ચુકવવામાં અગ્રેસર હોય આ બાબતની જાણીતા અર્થશાસ્ત્રી અને રિઝર્વ બેન્કના પૂર્વ ગવર્નર રઘુરામ રાજને પણ મોરબીના વખાણ કરવા પડ્યા હોવાનું ઉમેર્યું હતું એજ રીતે , ફક્ત 78410 કરદાતા જ નોંધાયેલ હોવા છતાં નાણાકીય વર્ષ 2017-18માં મોરબી જીલ્લાનું યોગદાન 376.03 હોવાનું ઇન્કમટેક્સ વિભાગના સત્તાવાર આંકડામાં બહાર આવ્યું છે.